**Likumprojekta “Komercdarbības atbalsta kontroles likums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Eiropas Komisijas 2012.gada 8.maija paziņojumu Eiropas Parlamentam, Padomei, Eiropas ekonomikas un sociālo lietu Komitejai un Reģionu Komitejai Nr. COM(2012) 209, tika uzsākta Eiropas Savienības valsts atbalsta modernizācija (VAM). VAM ietvaros Eiropas Komisija ir izstrādājusi jaunus Eiropas Savienības tiesību aktus valsts atbalsta jomā, no kuriem būtiskākie Latvijas Republikai tieši piemērojamie Eiropas Savienības tiesību akti stāsies spēkā 2014.gada 1.jūlijā, ar kuriem pastāvošais regulējums Komercdarbības atbalsta kontroles likumā zaudēs aktualitāti. Minētā sakarā ir nepieciešams steidzami veikt būtiskas izmaiņas esošajā Komercdarbības atbalsta kontroles likumā, lai nodrošinātu tā normu atbilstību Latvijas Republikai saistošajiem starptautiskiem tiesību aktiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošais Komercdarbības atbalsta kontroles likums ir spēkā no 2003.gada 1.janvāra. Kopš likuma spēkā stāšanās tika veikti vairāki grozījumi, ar kuriem Komercdarbības atbalsta kontroles likums tika papildināts ar aktuālo tiesisko regulējumu, kas tiešā veidā izrietēja no izmaiņām Eiropas Savienības aktos. Lielākā daļas spēkā esošā Komercdarbības atbalsta kontroles likuma normu zaudē aktualitāti līdz ar VAM ietvaros izstrādāto un pieņemto jauno regulējumu, kas aptver valsts atbalsta noteikumus vides aizsardzības un enerģētikas jomā, aviācijas jomā, uzņēmumu glābšanas un restrukturizācijas jomā, pētījumu un inovāciju atbalsta jomā, riska finanšu jomā, platjoslu jomā, atbalstam maziem un vidējiem uzņēmumiem, reģionālā atbalsta jomā, riska kapitāla jomā u.c. jomās.Likumprojekta normas tika pārņemtas no šobrīd spēkā esošā Komercdarbības atbalsta kontroles likuma, kurām ir izveidojusies piemērošanas prakse un tajās ietverto terminu vienota nepārprotama interpretācija. Vienlaikus norādāms, ka šo normu piemērotāji galvenokārt ir valsts vai pašvaldības iestādes, izstrādājot atbalsta programmas, līdz ar to ar jau pastāvošo praksi tie ir kompetenti Eiropas Savienības normatīvo aktu izvēlē un piemērošanā.Līdz ar jauna likuma spēkā stāšanos zaudēs spēku Ministru kabineta noteikumi, kas nosaka komercsabiedrību deklarēšanas kārtību atbilstoši mazajai (sīkajai) vai vidējai komercsabiedrībai, noteikumi par reģionālās attīstības atbalstu Latvijas Republikā, noteikumi, kas nosaka kārtību, kādā Eiropas Komisijā elektroniski iesniedz atbalsta programmu un individuālo atbalsta projektu paziņojumus un kādā piešķir un anulē atbalsta paziņojumu elektroniskās sistēmas lietošanas tiesības, noteikumi, kas nosaka kārtību, kādā atbalsta sniedzēji iesniedz Finanšu ministrijai pārskatu par veiktajiem atlīdzības maksājumiem par sniegtajiem sabiedriskajiem pakalpojumiem, noteikumi, kas nosaka kārtību, kādā apstiprina *de minimis* atbalsta uzskaites veidlapu paraugus un veic *de minimis* atbalsta uzskaiti un piešķiršanu. Minētie noteikumi būs piemērojami līdz jaunu Ministru kabineta noteikumu pieņemšanai, ciktāl tie nebūs pretrunā ar jauno likumu, bet ne vēlāk kā līdz 2014. gada 31. decembrim.Jaunais Komercdarbības atbalsta kontroles likums noteiks Latvijas nacionālās kompetences un nodrošinās efektīvu valsts atbalsta kontroles normu pielietošanu, tai skaitā:1. lai nodrošinātu efektīvu komercdarbības atbalsta kontroli un novērstu negatīvo ietekmi uz konkurenci Eiropas Savienības iekšējā tirgū, kas var rasties, piešķirot nelikumīgu atbalstu komercsabiedrībām, dalībvalstīm būtu jāvadās pēc aktuālākās komercdarbības atbalsta kontroles normu interpretācijas. Tā kā komercdarbības atbalsta kontroles normu interpretācija ir atrodama ne tikai Eiropas Savienības izdotajos normatīvajos aktos, bet arī Eiropas Savienības tiesu spriedumos, kā arī dokumentos, ko Eiropas Komisija izdod atbilstoši savai kompetencei, lai sasniegtu Eiropas Savienības noteiktos mērķus, likumprojektā tiek paredzēta iespēja tieši piemērot Eiropas Savienības aktus, Eiropas Savienības tiesu spriedumus un citus pieņemtos dokumentus valsts atbalsta jomā. Tā kā lielākā daļa jauno Eiropas Savienības aktu stāsties spēkā ar 2014. gada 1.jūliju, ir vēlams likumprojektu pieņemt līdz 2014. gada 1. jūlijam jeb iespējami tuvākajā laikā;
2. tiek ietverts nacionālais kompetenču sadalījums starp Finanšu ministriju un Zemkopības ministriju;
3. tiek ietvertas procesuālās normas attiecībā uz valsts atbalsta izvērtēšanu un paziņošanu;
4. tiek noteiktas nelikumīgā valsts atbalsta atgūšanas procedūras;
5. tiek noteikti finanšu uzskaites nosacījumi valsts un pašvaldību institūcijām, piešķirot finansiālo atbalstu komercsabiedrībām, kas izriet no Komisijas 2006.gada 16.novembra direktīvas [2006/111/EK](http://eur-lex.europa.eu/LexUriServ/LexUriServ.do?uri=OJ:L:2006:318:0017:01:LV:HTML) par dalībvalstu un publisku uzņēmumu finansiālo attiecību pārredzamību (turpmāk – Direktīva Nr.2006/111/EK), kā arī par dažu uzņēmumu finanšu pārredzamību prasību pārņemšanas.

Likumprojektā tiek lietots termins “komercsabiedrība”. Ar to saprot jebkuru fizisku, juridisku personu, neatkarīgi no juridiskās personas statusa. Minēto pamato arī Eiropas Komisijas 2008.gada 6.augusta Regulas Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) 1.pielikumā noteiktais, ka par uzņēmumu uzskata jebkuru saimnieciskās darbības subjektu neatkarīgi no tā juridiskās formas. Pie tiem cita starpā pieder pašnodarbinātas personas un ģimenes uzņēmumi, kas nodarbojas ar amatniecību vai veic citu darbību, kā arī personālsabiedrības un apvienības, kas regulāri ir iesaistītas saimnieciskajā darbībā.Eiropas Savienības kontekstā lietotais termins tiek skaidrots arī Eiropas Kopienas tiesas lēmuma lietā Nr. [C‐](http://eur-lex.europa.eu/LexUriServ/LexUriServ.do?uri=CELEX:61990CJ0041:EN:HTML)41/90 lietā Klaus Höfner 21. apsvērumā. Termina lietošana tiek pārņemta no spēkā esoša Komercdarbības atbalsta kontroles likuma, kas bija saskaņots ar visām nozares ministrijām.  |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta normas ir attiecināmas uz atbalsta sniedzējiem, piemēram, valsts un pašvaldību institūcijām, kas plāno sniegt vai sniedz valsts atbalstu, neatkarīgi no finansēšanas avota (t.sk., valsts, pašvaldības, Eiropas Savienības fondu un citiem publiskiem resursiem).Likumprojekta normas attiecas uz komercsabiedrībām, kas plāno pretendēt uz valsts atbalsta saņemšanu, valsts vai pašvaldību institūciju izstrādāto atbalsta pasākumu ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā izmaiņas valsts atbalsta regulējumā, t.i., valsts atbalsta modernizācijas procesa rezultātā paplašināto vispārējā grupu atbrīvojuma ietvaru, kas nosaka papildus kategorijas, par kurām valsts atbalsts nav jānotificē – administratīvais slogs samazināsies. Vienlaikus norādams, ka valsts atbalsta sniedzējinstitūcijām ir ieviesta papildus prasība – informācijas publicēšana savā interneta vietnē.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts paredz vairākus pilnvarojumus, kuri noteikti likumprojekta 11.pantā:1. tiks izstrādāti jauni Ministru kabineta noteikumi, kas aizstās Ministru kabineta 2008.gada 25.novembra noteikumus Nr.964 “Noteikumi par komercsabiedrību deklarēšanas kārtību atbilstoši mazajai (sīkajai) vai vidējai komercsabiedrībai” (Ministru kabineta noteikumu izstrādātājs ir Ekonomikas ministrija);
2. ar 2014.gada 1.jūliju spēkā stāsies Ministru kabineta 2014.gada 4.februāra noteikumi Nr.66 “Noteikumi par reģionālās attīstības atbalstu Latvijas Republikā līdz 2020.gadam” (Ministru kabineta noteikumu izstrādātājs ir Vides aizsardzības un reģionālās attīstības ministrija). Jāpiebilst, ka minētie Ministru kabineta noteikumi pēc jauna likuma spēkā stāšanās tiks pārizdoti, ņemot vērā tajos ietverto deleģējumu;
3. tiks izstrādāti jauni Ministru kabineta noteikumi, kas aizstās Ministru Kabineta 2007.gada 6.februāra noteikumus Nr.100 “Kārtība, kādā Eiropas Komisijā elektroniski iesniedz atbalsta programmu un individuālo atbalsta projektu paziņojumus un kādā piešķir un anulē atbalsta paziņojumu elektroniskās sistēmas lietošanas tiesības”;
4. tiks izstrādāti jauni Ministru kabineta noteikumi, kas aizstās Ministru kabineta 2008.gada 5.februāra noteikumus Nr.58 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”;
5. tiks izstrādāti jauni Ministru kabineta noteikumi, kuri noteiks kārtību, kādā Eiropas Komisijā elektroniski iesniedz gada ziņojumus par valsts atbalsta izdevumiem un kādā piešķir un anulē atbalsta ziņojumu elektroniskās sistēmas lietošanas tiesības.
 |
| 2. | Citas starptautiskas saistības | Nav  |
| 3. | Cita informācija | Ar 2014.gada 1.jūliju zaudēs spēku Ministru Kabineta 2009.gada 4.augusta noteikumos Nr.850 “Noteikumi par reģionālās attīstības atbalstu Latvijas Republikā”. Ar minētā likumprojekta spēkā stāšanos zaudēs spēku arī Ministru kabineta 2012.gada 10.aprīļa noteikumi Nr.261 “Par Ministru kabineta 2009.gada 4.augusta noteikumu Nr.851 “Noteikumi par *de minimis* un cita ierobežota apmēra atbalsta uzskaites veidlapu paraugiem un piešķiršanas kārtību” atzīšanu par spēku zaudējušiem”.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts ievieš Eiropas Savienībā spēkā esošās atbalsta kontroles pamatprincipus, kas izriet no Līguma par Eiropas Savienības darbību 107. un 108.panta.  |
| 2. | Citas starptautiskās saistības | Nav  |
| 3. | Cita informācija | Eiropa Savienības akti ietver arī dokumentus, kas nosaka valsts atbalsta ietvaru dažādiem valsts atbalsta pasākumu mērķiem, proti, vadlīnijas vides aizsardzības un enerģētikas jomā, aviācijas jomā, uzņēmumu glābšanas un restrukturizācijas jomā, pētījumu un inovāciju atbalsta jomā, riska finanšu jomā, platjoslu jomā, atbalstam maziem un vidējiem uzņēmumiem, reģionālā atbalsta jomā, riska kapitāla jomā u.c. jomās.  |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Likumprojekts ietver šādu EK tiesību aktu un citu atbalsta kontroles jomas dokumentu nosacījumus:- Eiropas Padomes 1999.gada 22.marta Regula Nr.659/1999, ar ko nosaka sīki izstrādātus noteikumus Eiropas Kopienas līguma 93.panta piemērošanai (turpmāk – Regula Nr.659/1999);- Eiropas Padomes 1998.gada 7.maija Regula Nr.994/1998 par to, kā piemērot Eiropas Kopienas dibināšanas līguma 92. un 93.pantu attiecībā uz dažu kategoriju valsts horizontālo atbalstu (turpmāk – Regula Nr.994/1998);- Eiropas Komisijas 2004.gada 21.aprīļa Regula Nr.794/2004, ar ko īsteno Padomes Regulu (EK) Nr.659/1999, ar kuru nosaka sīki izstrādātus noteikumus Eiropas Kopienas līguma 93.panta piemērošanai (turpmāk – Regula Nr.794/2004);- Eiropas Komisijas 2006.gada 16.novembra direktīva Nr.2006/111/EK (turpmāk – Direktīva Nr.2006/111/EK); - Eiropas Komisijas 2006.gada 15.decembra Regula Nr.1998/2006 par Līguma 87. un 88. panta piemērošanu *de minimis* atbalstam (turpmāk – Regula Nr.1998/2006);- Eiropas Komisijas 2013.gada 18.decembra Regula Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr.1407/2013).  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1407/2013 3.panta 2.punkts | Likumprojekta 1.panta otrās daļas 2.punkts | Tiesību norma ieviesta pilnībā. | Stingrākas prasības netiek piemērotas. |
| Direktīvas Nr.2006/111/EK 2.panta f) apakšpunkts | Likumprojekta 1.panta otrās daļas 3.punkts | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 2.panta g) apakšpunkts | Likumprojekta 1.panta otrās daļas 4.punkts | Tiesību norma pārņemta pilnībā. | Stingrākas prasības netiek piemērotas. |
| Regulas Nr.994/1998 3.panta 2.punkts | Likumprojekta 10.pants | Tiesību norma ieviesta pilnībā. | Stingrākas prasības netiek piemērotas. |
| Regulas Nr.659/1999 2.pants | Likumprojekta 10.pants | Tiesību norma ieviesta pilnībā. | Stingrākas prasības netiek piemērotas. |
| Direktīvas Nr.2006/111/EK 2.panta b) apakšpunkts | Likumprojekta 13.panta pirmā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 8.panta 4. un 6.punkts | Likumprojekta 15.panta trešā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 2.panta d) apakšpunkts | Likumprojekta 14.panta otrā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 6.pants | Likumprojekta 14.panta ceturtā daļa | Tiesību norma pārņemta pilnībā. | Stingrākas prasības tiek piemērotas, ievērojot Direktīvas 2006/111 6.pantā noteikto piecu gadu termiņu, vienlaikus ir jāņem vērā Eiropas Padomes 1999.gada 22.marta Regulas (EK) Nr.659/1999, ar ko nosaka sīki izstrādātus noteikumus EK līguma 93. panta piemērošanai, 15.pantā noteikto, ka uz Komisijas tiesībām atgūt atbalstu attiecas desmit gadu noilguma periods. Līdz ar to likumprojektā tiek iekļauts desmit gadu noilguma termiņš. |
| Direktīvas Nr.2006/111/EK 3.pants | Likumprojekta 14.panta piektā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 4.panta 1.punkts | Likumprojekta 14.panta sestā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 2.panta c) apakšpunkts | Likumprojekta 15.panta pirmā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 8.panta 2. - 4.punkts  | Likumprojekta 15.panta otrā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 8.panta 5.punkts | Likumprojekta 15.panta ceturtā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111 EK 8.panta 4.punkta 1.daļa | Likumprojekta 15.panta piektās daļas 1.punkts | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111 EK 8.panta 2.punkta 2.daļa | Likumprojekta 15.panta piektās daļas 2.punkts | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111 EK 8.panta 4.punkta 3.daļa | Likumprojekta 15.panta sestā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 5.panta 1.punkts | Likumprojekta 16.panta pirmā daļa | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 5.panta 1.punkts b) apakšpunkts | Likumprojekta 16.panta pirmās daļas 4.punkts | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 5.panta 1.punkts c) apakšpunkts | Likumprojekta 16.panta pirmās daļas 3.punkts | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 5.panta 1.punkts d) apakšpunkts | Likumprojekta 16.panta pirmās daļas 1. un 2.punkts | Tiesību norma pārņemta pilnībā. | Stingrākas prasības netiek piemērotas. |
| Direktīvas Nr.2006/111/EK 5.panta 2.punkts | Likumprojekta 16.panta otrā daļa | Tiesību norma pārņemta pilnībā. | Stingrākas prasības netiek piemērotas. |
| Regulas Nr.659/1999 14.panta 1.punkts | Likumprojekta 17.panta pirmā daļa | Tiesību norma ieviesta pilnībā. | Stingrākas prasības netiek piemērotas. |
| Regulas Nr.659/1999 15.pants | Likumprojekta 17.panta otrā daļa | Tiesību norma ieviesta pilnībā. | Stingrākas prasības netiek piemērotas. |
| Regulas Nr.659/1999 14.panta 2.punkts  | Likumprojekta 18.panta pirmā daļa | Tiesību norma ieviesta pilnībā. | Stingrākas prasības netiek piemērotas. |
| Regulas Nr.794/2004 11.pants | Likumprojekta 18.panta pirmā daļa | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās Finanšu ministrija, Ekonomikas ministrija Izglītības un zinātnes ministrija, Kultūras ministrija, Labklājības ministrija, Satiksmes ministrija, Iekšlietu ministrija, Vides aizsardzības un reģionālās attīstības ministrija, Veselības ministrija, Zemkopības ministrija.  |
| 2. | Projekta izpildes ietekme uz pārvaldes funkcijām | Likumprojekts paredz izmaiņas pārvaldes funkciju veikšanās, ko līdz šim Komercdarbības atbalsta kontroles likums uzlika par pienākumu Uzņēmumu reģistram, proti, Uzņēmumu reģistrs katru gadu līdz 1.martam iesniedza Finanšu ministrijai informāciju par komercsabiedrībām, kas atrodas valsts vai pašvaldības kontrolē, un kuru apgrozījums pēdējā saimnieciskajā gadā pārsniedzis 250 miljonus EUR, vienlaikus norādot šo komercsabiedrību neto apgrozījumu, bet kredītiestādēm — bilances kopsummu.Izstrādājot likumprojektu “Komercdarbības atbalsta kontroles likums”, ņemot vērā Uzņēmumu reģistra izteikto viedokli par to, ka tā rīcībā nav pilnīgas informācijas par valsts vai pašvaldības kontrolē esošām akciju sabiedrībām, jo Komerclikuma noteikumi neparedz iesniegt Uzņēmumu reģistrā informāciju par akciju sabiedrību akcionāriem un tiem piederošajām akcijām, radās nepieciešamība pārskatīt minēto funkciju, apzinot, kādā apjomā ir pieejama nepieciešamā informācija Finanšu ministrijas padotībā esošajām iestādēm (Valsts ieņēmumu dienestam un Valsts kasei), un tādējādi izlemjot, vai turpmāk to veiks Uzņēmumu reģistrs vai cita institūcija. Vienošanās procesa rezultātā likumprojekta ir paredzēts, ka turpmāk Finanšu ministrija katru gadu līdz 31.martam iesniegs Eiropas Komisijā minēto aktuālo informāciju, kas tiešā veidā izriet no Eiropas Komisijas 2006.gada 16.novembra direktīvas Nr.2006/111/EK, t.i., dalībvalsts informē Eiropas Komisiju par visiem publiskiem uzņēmumiem, kuru apgrozījums pēdējā saimnieciskajā gadā pārsniedzis 250 miljonus EUR, norādot komercsabiedrību neto apgrozījumu, bet kredītiestādēm — bilances kopsummu.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts neparedz ietekmi uz pārvaldes institucionālo struktūru.Jaunas institūcijas netiek paredzētas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts neparedz ietekmi uz pārvaldes institucionālo sistēmu.Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts neparedz ietekmi uz pārvaldes institucionālo struktūru.Esošās institūcijas netiek reorganizētas. |
| 6. | Cita informācija | Nav |

Finanšu ministrs Andris Vilks

05.06.2014 14:56

2533

I.Lubāns,

67095481, imants.lubans@fm.gov.lv

J.Kabanovs

67095478, jurijs.kabanovs@fm.gov.lv